open-index/open-wikipedia-markdown huggingface dataset:
சி. குட்டூர் பறவை ஓவியம்

thumb|காணுயிர் பறவைகள் 
**சி. குட்டூர் பறவை ஓவியம்** என்பது தமிழ்நாட்டின் கிருட்டிணகிரி மாவட்டம் காவேரிப்பட்டனத்திற்கு அருகில் உள்ள சி. குட்டூர் என்ற ஊரில் உள்ள குன்றில் மேலுள்ள ஒரு குகையில் கண்டுப்படிக்கப்பட்டுள்ளது. கண்டறியப்பட்ட ஒரு பாறை ஓவியமாகும். வரலாற்று காலத்து முந்தைய பாறை ஓவியங்கள் தமிழ்நாட்டில் ஆயிரத்திற்கும் மேற்பட்ட இடங்களில் கண்டு பிடிக்கப்பட்டுள்ளது. அதில் 90% ஓவியங்கள் கிருட்டிணகிரி மாவட்டத்தில் கண்டறியப்பட்டுள்ளன. இந்த ஓவியம் சுமார் 2500 ஆண்டுகளுக்கு முற்பட்ட பெருங்கற்காலத்தை சார்ந்த காணுயிர் பறவைகளின் பாறை ஓவியமாகும். இந்த ஓவியத்தை கண்டு பிடித்தவர் காவேரிப்பட்டணம் அரசு பெண்கள் மேல் நிலைப்பள்ளியில் உதவித்தலைமையாசிரியராக பணிப்புரியும் திரு. முருகன் ஆவார். இந்த ஓவியத்தை பற்றிய ஆய்வுக்கட்டுரை தொகுக்கப்பட்டு திரு. சுகவனமுருகன் அவரிகளால் பாண்டிச்சேரி மத்திய பல்கலைக்கழத்தில் நடைபெற்ற அகில இந்திய தொல்லியல்த்துறை கருத்தரங்கில் ஆய்வு அறிக்கை சமர்பிக்கப்பட்டது.

## மேற்கோள்
* வரலாற்றில் தகடூர் - ஆசிரியர் பெயர் - டாக்டர் கோ.சாந்தலிங்கம்
* கிருஷ்ணகிரி வரலாறு - ஆசிரியர் பெயர் திரு.சுகவன முருகன்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
வேடகட்டமடுவு

**வேடகட்டமடுவு** (*Vedakadamaduvu*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 57 கிலோமீட்டர் தொலைவிலும், அரூரில் இருந்து 22 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'26.3"N 78°36'50.4"E ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 690 குடும்பங்களும் 2880  மக்களும் வசிக்கின்றனர். இதில் 1472 ஆண்களும்  1408 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பிச்சோர் சட்டமன்றத் தொகுதி

**பிச்சோர் (சட்டமன்றத் தொகுதி)** (*Pichhore Assembly constituency*) (தொகுதி எண்: 26) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சிவபுரி மாவட்டத்தில் அமைந்துள்ளது. 

## தற்போதைய சட்டமன்ற உறுப்பினர்
பிச்சோர் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *கே.பி. சிங் கக்கஜூ* இருக்கிறார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சிவபுரி மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
வெள்ளச்சி

**வெள்ளச்சி நாச்சியார்** கி.பி 1790 முதல் 1793 வரை சிவகங்கைச் சீமையை ஆண்ட இரண்டாவது அரசி ஆவார். இவர் முத்து வடுகநாதர் - வேலு நாச்சியார்  அவர்களுக்கு 1770-ல்  மகளாகப் பிறந்தார். வெள்ளச்சி நாச்சியார் வயிற்றில் இருக்கும் போது  அவரின் தந்தை ஆங்கிலேயர்களை எதிர்த்து போரிட்டு காளையார்கோவில் கோட்டையில்    வீீர மரணம்  அடைந்தார்.  8 ஆண்டுகளுக்குப் பிறகு  இவரின் தாயார் வேலு நாச்சியார் ஆங்கிலேய அரசிடமிருந்து மீட்ட சிவகங்கைப் பகுதியை ஆண்டு வந்தார்.
 
**ஆட்சி**

1790-ஆம் ஆண்டு  வேலுநாச்சியார் தனது மகள்  வெள்ளச்சி நாச்சியாரை ராணியாக முடி சூட்டினார்.

**திருமணம்**

அந்த ஆண்டே (1790) சிவகங்கைச் சீமையின் நிலக்கிழார்களில் ஒருவரான சக்கந்தி தேவரது மகன் வேங்கன் பெரிய உடையாத் தேவர்    அவர்களுக்கு  திருமணம் நடந்தது.

**மரணம்**

1791-ஆம் ஆண்டு வெள்ளச்சி நாச்சியார் அவர்களுக்குப் பெண் குழந்தை பிறந்தது. 1793-ஆம் ஆண்டு வெள்ளச்சி நாச்சியார் மற்றும் அவரது குழந்தை மர்மமாக  இறந்தனர்.

## மேற்கோள்கள்

பகுப்பு:பாளையக்காரர்கள்
பகுப்பு:சிவகங்கை மாவட்ட மக்கள்
பகுப்பு:இந்திய அரச குடும்பப் பெண்கள்
பகுப்பு:சிவகங்கைச் சீமை
அரசினர் கலைக்கல்லூரி, உதகமண்டலம்

**அரசு கலைக் கல்லூரி, உதகமண்டலம்** *(Government Arts College, Ooty)*,  இந்தியாவின் தமிழ்நாடு மாநிலத்திலுள்ள நீலகிரி மாவட்டம் உதகமண்டலத்தில் அமைந்துள்ள ஒரு கலை மற்றும் அறிவியல் கல்லுரியாகும். சிட்டோன் அவுசு மலை அமைந்துள்ள பகுதியில் இக்கல்லூரி அமைந்துள்ளது. கல்பங்களா எனப்படும் ஊட்டி கல் வீடு அமைந்துள்ள காரணத்தால், இம்மலைக்கு அப்பெயரிடப்பட்டது. கல்லூரி 1955இல் துவங்கப்பட்டது. புது தில்லியில் உள்ள பல்கலைக்கழக மானியக் குழுவின் அனுமதியின் பேரில், கோயம்புத்தூர் பாரதியார் பல்கலைக்கழகத்தின் இணைவுப் பெற்ற கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) தரச்சான்று பெற்றுள்ளது.

சுதந்திரத்திற்கு முன்பு, இந்தக் கல்லூரியின் தற்போதைய கட்டிடம், பிரித்தானிய மெட்ராசு மாகாணத்தின் கோடைக்காலச் செயலகமாக இருந்தது. இன்றுவரை, லார்டு சல்லிவன் 18ஆம் நூற்றாண்டில் நட்ட ஓக் மரமும், லார்ட் மற்றும் லேடி வெலிங்டன் ஆகியோரால் நடப்பட்ட ஓக் மரங்களும் இக்கல்லூரியின் தோட்டத்தில் இருக்கின்றன. கல்லூரியின் நூற்றாண்டு விழாவின் போது இம்மரங்களை அவர்கள் அங்கு நட்டனர். இயற்கை எழில் கொஞ்சும் அற்புதமான சூழலில் இக்கல்லூரி அமைந்துள்ளது. கல்லூரியில் கிட்டத்தட்ட அனைத்துத் துறைகளிலும்  பட்டப்படிப்பு, பட்டமேற்படிப்பு மற்றும் ஆராய்ச்சிப் படிப்புகளில் பட்டங்கள் வழங்கப்படுகின்றன.

## வழங்கப்படும் பட்டப் படிப்புகள்
*பி.ஏ. - தமிழ் 
*பி.ஏ. - ஆங்கிலம் 
*பி.ஏ. - பாதுகாப்பு ஆய்வுகள் 
*பி.ஏ. - வரலாறு 
*பி.ஏ. - பொருளாதாரம் 
*பி.ஏ. - சுற்றுலா & பயண முகாமைத்துவம் 
*பி.காம்.
*பி.காம். (சி.ஏ.)
*பி.காம். (ஐ.பி.)
*பி.எசு.சி. (கணிதம்)
*பி.எசு.சி. (இயற்பியல்)
*பி.எசு.சி. (வேதியியல்)
*பி.எசு.சி. (தாவரவியல்)
*பி.எசு.சி. (விலங்கியல் மற்றும் வன உயிர் உயிரியல்)
*பி.எசு.சி. (கணினி அறிவியல்) 
;பட்டமேற்படிப்புகள்
*எம்.ஏ. - தமிழ்
*எம்.ஏ. - ஆங்கிலம்
*எம்.ஏ. - வரலாறு
*எம்.ஏ. - பொருளாதாரம்
*எம்.எசு.சி. (கணிதம்)
*எம்.எசு.சி. (வேதியியல்)
*எம்.எசு.சி. (இயற்பியல்)
*எம்.எசு.சி. (வன உயிர் உயிரியல்)
*எம்.எசு.சி. (தாவரவியல்)
*எம்.எசு.சி. (விலங்கியல்).

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:நீலகிரி மாவட்டத்திலுள்ள அரசினர் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
மூங்கில் கோழிக்கறி

**மூங்கில் கோழிக்கறி** (Bamboo chicken) என்பது நாட்டுக்கோழிக்கறி அல்லது வெள்ளைக்கோழிக்கறியை மூங்கிலின் இரண்டு கணுக்களின் இடைப்பட்ட உருளை பகுதியில் மசாலா கலவையுடன் திணித்து நெருப்பில் எண்ணெய் இல்லாமல் சமைக்கும் கறியே  மூங்கில் கோழிக்கறி ஆகும்.

## தோற்றம்
இது ஆந்திர மாநிலம், விசாகப்பட்டினம் மாவட்டப் பகுதியில் உள்ள அரக்கு பள்ளத்தாக்கு மலைப்பகுதி மக்களின் உணவு வகை ஆகும்.

## தேவையான பொருள்கள்
# தோல் நீக்கிய கோழிக்கறி சிறு சிறு துண்டுகளாக வெட்டியது,
# நறுக்கிய வெங்காயம்,
# நறுக்கிய பச்சை மிளகாய்,
# இங்சி பூண்டு விழுது 
# பட்டை இலவங்கம் கசகசா மல்லி ஆகியவற்றை நன்கு அரைத்துக்கொள்ளவும்,
# தேவையான அளவு உப்பு.
## செய்முறை
கறி மற்றும் மசாலாக்கலவையை நன்கு கலந்து கொள்ளவும் தேவைப்பட்டால் சிறிது நீர் சேர்க்கலாம், இந்த கலவையை ஒரு மணி நேரம் ஊறவைக்கவும். மூங்கிலின் ஒரு பக்கம் கணுவும் மறுபக்கம் திறந்தும் உள்ளபடி வெட்டிக்கொள்ளவும், திறந்த பக்கம் வழியாக ஊறிய கறிக் கலவையை திணிக்கவும், திறந்த பகுதியை வாழை இலை கொண்டு மூடவும்.
இந்த மூங்கிலை நெருப்பின் மீது வைத்து 45 நிமிடங்கள் வைத்து வேக வைக்கவும். சுவையான மூங்கில் கோழிக்கறி தயார். எண்ணெய் இல்லாமச் சமைப்பது இதன் சிறப்பு.

## சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய இறைச்சி உணவுகள்
பகுப்பு:கோழிக்கறிகள்
நாமக்கல் டிரான்ஸ்போர்ட் கேரியர்ஸ்

**என். டி. சி லாஜிஸ்டிக்ஸ் இந்தியா [பி] லிமிடெட்**, முன்னர்  **நாமக்கல் டிரான்ஸ்போர்ட் கேரியர்ஸ் [பி]  பிரைவேட் லிமிடெட்** என்பது இந்தியாவில் தலைமையிடத்தைக் கொண்ட ஒரு லாஜிஸ்டிக்ஸ் நிறுவனம் ஆகும். இந் நிறுவனம் மூன்று நாடுகளில் 32 அலுவலகங்களுடன் செயல்படுகிறது. என்டிசி லாஜிஸ்டிக்ஸ் இந்தியா [பி] லிமிடெட் 2013 சூன் மாதத்தில் 450 கோடி ரூபாய்களை கையாண்டுள்ளது.

## வரலாறு
நாமக்கல் டிரான்ஸ்போர்ட் கேரியர் நிறுவனம் 1997 ஆம் ஆண்ட் கே. சந்திரமோகன், ராசாசுந்தரம், என். தீயராயன், எஸ். முத்துசாமி ஆகியோரால் நிறுவப்பட்டது. இது நாமக்கல் டிரான்ஸ்போர்ட் கேரியர்ஸ் பிரவேட் லிமிடெட் நிறுவனமாக 2001 இல் மாற்றப்பட்டது.  துவக்கத்தில் நிறுவனமானது சரக்குப் போக்குவரத்தில் மட்டும் கவனம் செலுத்தியது.

## முக்கிய திட்டங்கள்
### காற்றாலை பிரிவு
கோயம்புத்தூருக்கு அருகில் கொங்கல்நகரில் 1.7-மெகாவாட் காற்றாலை மின்சார ஆலை நிறுவப்பட்டு செயல்படுத்தப்பட்டது.
### சென்னை மெட்ரோ
2013 ஆம் ஆண்டில், நாமக்கல் டிரான்ஸ்போர்ட் கேரியர்ஸ் பிரவேட் லிமிடெட்  நிறுவனம், சென்னை மெட்ரோ ரயில் நிலையத்திலிருந்து சாவோ பாலோவில் உள்ள அல்ஸ்டோம் அலகுக்கும்,  பிரேசிலில் இருந்து சென்னைக் துறைமுகத்திற்கு ஹைதராலிக் அச்சுகளை கோயம்பேடு பணிமனைக்கு கொண்டுவரவும். கப்பல் அனுப்பியது. 2013 ஆம் ஆண்டு மே மாதம் 31 ஆம் தேதி சென்னை போர்ட் டிரஸ்டில்  முதல் ரயில் வந்து, கோயம்பேடு டிப்போவில் ஜூன் 7, 2013 அன்று சரக்குகளை இறக்கப்பட்டன.

## சேவைகள்

### ஸ்ரீவாரி எஞ்சினீயர்ஸ்
2006 ஆம் ஆண்டு ஏப்ரல் மாதத்தில் ஸ்ரீவாரி எஞ்சினியர்ஸ் நிறுவப்பட்டது. இது ரோட்டரி ரீஜெனரேஷன் ஏர் ப்ரீஹேட்டர், டூபுலார் ஏர் ப்ரீஹெட்டர், எலக்ட்ரோஸ்ட்டிக் ப்ரொபிபிடரேட்டர்ஸ் மற்றும் வெப்ப பரிமாற்ற உபகரணங்களைப் போன்ற கொதிகலன்களை வடிவமைத்தல், உற்பத்தி, பொறியியல் மற்றும் நிறுவுதல் சேவைகள் ஆகியவற்றில் நிறுவனம் நிபுணத்துவம் பெற்றது.

### என்டிசி லாஜிஸ்டிக்ஸ்
என்.டி.சி லாஜிஸ்டிக்ஸ் பிரைவேட் லிமிட்டெட் (என்டிசி), என்பது நாமக்கல் டிரான்ஸ்போர்ட் கேரியர் பிரைவேட் லிமிடெட் நிறுவனத்தின் ஒரு சகோதர நிறுவனமாகும். 2008 ஆம் ஆண்டில் இணைக்கப்பட்டது. என்டிசி லாஜிஸ்டிக்ஸ் நிறுவனம் சரக்குகளை விமானம், கப்பல், சாலை போக்குவரத்து போன்றவை வழியாக சரக்கு பரிமாற்றச் சேவைகளில் ஈடுபட்டுள்ளது. இதில் இறக்குமதி, ஏற்றுமதி கப்பல் சேவைகள் அடங்கும். ஐரோப்பிய ஒன்றியம், தென் அமெரிக்கா, ஆபிரிக்க நாடுகள் போன்ற பகுதிகளில் சரக்கு பரிமாற்ற பணிகளில் ஈடுபட்டுவரும் ஸ்பெயின் நாட்டைச் சேர்ந்த வி.சி.சி.-வாஸ்கோ கல்க்கா நிறுவனத்துடன் என்டிசி ஒரு கூட்டு நிறுவனமாக உள்ளது. என்டிசி லாஜிஸ்டிக்ஸ் ஐ.எசு.ஒ 9001: 2008, ISO 14001: 2004 மற்றும் OHSAS 18001: 2007 சான்றிதழ்களை பெற்றுள்ளது. மேலும் இந்நிறுவனம் IATA, FIATA, MTO, FFFAI ஆகிய அமைப்புகளில் உறுப்பினராக உள்ளது.

### என்டிசி ஓட்டுநர் பயிற்சி மற்றும் ஆராய்ச்சி நிறுவனம்
கனரக வாகன ஓட்டுநர் உரிம பயிற்சி உட்பட தொழில்நுட்ப கல்வியை வழங்குவதற்காக 2011 ஆம் ஆண்டில் என்.டி.சி போக்குவரத்து கல்வி கல்லூரி நிறுவப்பட்டது. நாமக்கல் அருகே அமைந்துள்ள இந்த கல்லூரியை, தமிழக அரசின் வருவாய் அமைச்சர் பி. தங்கமணியால் திறந்து வைக்கப்பட்டது. 

## விருதுகள் மற்றும் அங்கீகாரம்
* 2012 - **நாளைய தலைவர்கள்**- இந்தியா மாா்ட்
* 2011 - 2011 - **சியெட் போக்குவரத்து விருதுகள்** வாடிக்கையாளர் அனுபவம் மற்றும் பணியாளர் மேலாண்மைக்காக 
* 2010 & 2011 - **சிறந்த தொழில்முனைவோர் விருது** ஆசியா பசிபிக் தொழில் முனைவோர் விருதுகள். 

பகுப்பு:தமிழ்நாட்டு நிறுவனங்கள்
பகுப்பு:தமிழர் நிறுவனங்கள்

## மேற்கோள்கள்
சைலண்ட் ஸ்பிரிங்

**சைலண்ட் ஸ்பிரிங்** (*Silent Spring*)  என்பது ராகல் கார்சனின் சுற்றுச்சூழல் அறிவியல் புத்தகம் ஆகும். 27 செப்டெம்பர் 1962 அன்று இந்த புத்தகம் வெளியிடப்பட்டது. பூச்சிக்கொல்லிகளின் கண்மூடித்தனமான பயன்பாடு சூழலில் தீங்கு விளைவிக்கும் வீரியத்தை இது ஆவணப்படுத்தியுள்ளது. வேதித் தொழிற்துறை தவறான தகவலை பரப்புவதாக கார்சன் குற்றம் சாட்டியதோடு,  அரசுத்துறை அலுவலர்கள் தொழில்துறையின் சந்தைப்படுத்தல் விளம்பரங்களை சந்தேகத்திற்கு இடமின்றி ஏற்றுக்கொள்வதற்காகவும் குற்றம் சாட்டினார்.

1950களின் பிற்பகுதியில், கார்சன் சுற்றுச்சூழலியல் அறம் சார்ந்து பணியாற்றத் தொடங்கினார். அதிலும், குறிப்பாக, வேதித் தொகுப்பு முறையில் தயாரிக்கப்பட்ட பூச்சிக்கொல்லிகளால் ஏற்படுத்தப்படுவதாக நம்பப்படும் சூழலியல் பிரச்சனைகள் குறித்து இவரது ஆய்வுப்பணி இருந்தது. இதன் விளைவாக *சைலண்ட் இசுபிரிங்* என்ற புத்தகம் எழுதப்பட்டது. இப்புத்தகம் சுற்றுச்சூழல் பிரச்சனைகள் குறித்து அமெரிக்க மக்களின் கவனத்தை ஈர்த்தது. இப்புத்தகம் வேதித்தொழிற்சாலைகளின் கடும் எதிர்ப்பை சந்தித்தது. இருப்பினும், இப்புத்தகம் பொது மக்களின் எண்ணத்தை மாற்றியமைக்க உதவியதோடு, அமெரிக்க பூச்சிக்கொல்லிக் கொள்கையில் ஒரு மாற்றம் ஏற்படவும் காரணமாக அமைந்தது. இதன் காரணமாக தேசிய அளவில் டி.டி.டீ யை வேளாண் பயன்பாட்டில் தடை விதிக்கப்பட்டது. மேலும், ஐக்கிய அமெரிக்க சுற்றுச்சூழல் பாதுகாப்பு நிறுவனம் என்ற சுற்றுச்சூழல் பாதுகாப்பு நிறுவனம் உருவாவதற்கான காரணமாகவும் அமைந்தது.

## மேற்கோள்கள்

பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:நூல்கள்
பகுப்பு:வேளாண்மை
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
நேனோபேக்ரஸ் நெபுலோசஸ்

**நேனோபேக்ரஸ் நெபுலோசஸ்** (Nanobagrus nebulosus) என்பது பேக்ரிட் கெளுத்தி மீன் குடும்பத்தைச் உள்ள ஒரு சிற்றினம் ஆகும்.  இது தென்கிழக்கு மலேசியா தீபகற்பத்தில் உள்ள  என்டாவ் என்ற இடத்திலும், செடிலி ஆற்றின் வடிநிலப் பகுதியிலும் ஆண்டு முழுவதும் காணப்படும் கெளுத்தி மீன் வகையாகும். இது 3.5 செ.மீ நீளம் வளரக்கூடியது.  இதன் பழுப்பு நிற உடலில் பக்கவாட்டு வாியினூடும், அதன் மேலும். கீழும் மூன்று வாிகளில் இளமஞ்சள் நிறப்புள்ளிகள் காணப்படுகின்றன.

## சான்றுகள்

பகுப்பு:மீன்கள்
பரிசுத்த திரித்துவ பேராலயம், பாளையங்கோட்டை

**பரிசுத்த திரித்துவ பேராலயம்** என்பது  தென்னிந்தியா திருச்சபையின் திருநெல்வேலி மறைமாவட்டத்தின்  கீழ் உள்ள தேவாலயம் ஆகும்.

## திருநெல்வேலி திருமண்டிலத்தின் பேராயா்கள்
* சாமுவேல் மோர்லி 1896-1903 
* ஆர்தர் எ வில்லியம்ஸ் 1905-1914 
* ஹாரி எம். வாலர் 1915-1923 
* நார்மன் எச் டப்ஸ் 1923-1928 
* பிரடெரிக் ஜே வெஸ்டே 1929-1938 
* ஸ்டீபன் சி நில் 1939-1944 (பிஷப்ரிக் நிறுவனர் - CSI திருநெல்வேலி மறைமாவட்டம்) 
* ஜார்ஜ் டி செல்வன் 1945-1952 
* அகஸ்டின் ஜி ஜபராஜ் 1953-1970 (முதல் இந்திய பிஷப் - சி.எஸ்.இ. திருநெல்வேலி மறைமாவட்டம்) 
* தாமஸ் எஸ் கரேட் 1971-1974 எஸ். டேனியல் ஆபிரகாம் 1975-1984 
* ஜேசன் எஸ் தர்மராஜ் 1985-1999

## படங்கள்

File:HTC_Tower.jpg|ஸ்தூபி
File:HTC3_Altar.jpg|உயர் பலிபீடம்
File:HTC_Altar2.jpg|File:HTC_Lights.jpg|உள் அலங்காரம்


## மேலும் காண்க.
* தென்னிந்தியத் திருச்சபை

## குறிப்புகள்.
ஆர். ஜோசப்  பாி. திாித்மூதுவ பேராலயத்த்தின்  போதகராக 1987முதல் 1992 முடிய பணியாற்றினார்.

## வெளி இணைப்புகள்
* CSI Tirunelveli Diocese

பகுப்பு:திருநெல்வேலி மாவட்டத்தில் உள்ள கிறித்தவக் கோவில்கள்
திருக்காமீசுவரம் கற்பலகை

**திருக்காமீசுவரம் கற்பலகை ** என்பது வெள்ளூரில் கண்டெடுக்கப்பட்ட கற்பலகையாகும். திருக்காமீசுவரம் என்பது இன்றைய வெள்ளூர் ஆகும். இவ்வூர் பிள்ளையார் கோயிலை ஒட்டியுள்ள மணல் மேட்டில் இக்கற்பலகை புதைந்திருந்தது.

## கற்பலகை விவரம்
*அகலம் 34 செ. மீ
*கல்வெட்டு மொழி தமிழ்
*முன்புற வரிகள் 20
*பக்கவாட்டு வரிகள் 14
*ஆட்சியாண்டு சடையவர்மர் சுந்தர பாண்டியரின் 18ஆம் ஆட்சியாண்டு

### கல்வெட்டு செய்தி
வெள்ளூரில் உள்ள பெருமாள் கோயில் திருமேற்கோயில் என்றழைக்கப்பட்டுள்ளது. கோயில் முதன்மைத் தெய்வங்களான அழகிய பெருமாள், அவரது நாச்சியார் இருவர் உட்படப் பிற தெய்வத் திருமேனிகளுக்கான காவல், உணவுக் கலங்கள், பெருமை மிகு சின்னங்கள் ஆகியவற்றிற்கான பொறுப்பு கோதண்டராமபுரம் கைக்கோள முதலியான அபிமானபூசணரைச் சேரும் என்று இக்கற்பலகை கல்வெட்டு கூறுகிறது.

## மேற்கோள்கள்

பகுப்பு:இந்தியக் கல்வெட்டுகள்
பகுப்பு:தமிழ்க் கல்வெட்டுகள்
ஆலம்பாடி

**ஆலம்பாடி** (*Alambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 65 கிலோமீட்டர் தொலைவிலும், அரூரில் இருந்து 23 கிலோ மீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'26.3"N 78°36'50.4"Eஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 291 குடும்பங்கள் வசிக்கின்றன. கிராமத்தின் மொத்த மக்கள் தொகையானது 1,094 ஆகும். இதில் பெண்களின் எண்ணிக்கை 511 என்றும், ஆண்களின் எண்ணிக்கை 583 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மார்ட்டின் கூப்பர்

**மார்ட்டின் கூப்பர்** (*Martin Cooper*, பிறப்பு: டிசம்பர் 26, 1928) ஒரு அமெரிக்கப் பொறியியலாளர் ஆவார். இவர் கம்பியற்ற தகவல்தொடர்புத் துறையில் ஒரு முன்னோடியாகவும் தொலைநோக்குத் தன்மையுடனும் இருக்கிறார். இத்துறையில் பதினொரு காப்புரிமைகள் இருப்பதால், அவர் ரேடியோ ஸ்பெக்ட்ரம் நிர்வாகத்தில் ஒரு கண்டுபிடிப்பாளராக அங்கீகரிக்கப்படுகிறார்.

மோட்டோரோலா நிறுவனத்தில் 1970 களில் பணியாற்றியபோது, கூப்பர் முதல் கையடக்க செல்லிடத் தொலைபேசியை 1973 இல் கண்டுபிடித்து 1983 ஆம் ஆண்டில் சந்தைக்கு கொண்டு வந்தார். இவர் "செல்லிடத் தொலைபேசியின் தந்தை" என்று போற்றப்படுகிறார். மேலும்  ஒரு கையடக்க செல்லுலார் தொலைபேசி அழைப்பை பொதுமக்கள் முன்னிலையில் ஏற்படுத்திய வரலாற்றில் முதல் நபராகவும் இவர் கருதப்படுகிறார்.

## கல்வி
உக்ரைனிய யூதக் குடியேறியவர்களுக்கு மார்ட்டின் பிறந்தார். இவர் 1950 ஆம் ஆண்டு  இலினாய் தொழிநுட்பக் கழக்த்தில் பட்டம் பெற்றார். பின்னர் அவர் அமெரிக்க கடற்படை சேர்க்கப்பட்டார், அங்கு அவர் கொரியப் போரின்போது ஒரு நீர்மூழ்கிக் கப்பல் அதிகாரியாக பணியாற்றினார். 1957 ஆம் ஆண்டு கூப்பர் ஐ.ஐ.டி.யில் இருந்து மின் பொறியியலில் பட்டம் பெற்றார், 2004 இல் ஐ.ஐ.டி.க்கு கெளரவ முனைவர் பட்டம் வழங்கப்பட்டது. அவர் பல்கலைக்கழகத்தின் அறங்காவலர் குழுவில் பணியாற்றுகிறார்.
வலது|thumb|333x333px|கூப்பர் 2007 இல் ஒரு DynaTAC செல்போன் வைத்திருக்கும் காட்சி

## மேற்கோள்கள்

பகுப்பு:அமெரிக்கத் தொழிலதிபர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:1928 பிறப்புகள்
பகுப்பு:வாழும் மக்கள்
கீழ்செங்கபாடி

**கீழ்செங்கப்பாடி** (*Kilchengampadi*) என்பது இந்தியாவின், தமிழ்நாடு மாநிலத்திலுள்ள அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'48.5"N 78°37'52.9"E ஆகும். 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 89 குடும்பங்களும் 307  மக்களும் வசிக்கின்றனர். இதில் 162 ஆண்களும் 145 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
செல்லியம்மன் (இறைவி)

**செல்லியம்மன்** என்பது திருவள்ளூர் மாவட்டம், செவ்வாப்பேட்டை அருகில் உள்ள பெருமாள்பட்டு எனும் ஊரில் கோயில் கொண்டுள்ள நாட்டார் தெய்வம் ஆகும்.

செல்லியம்மனின் கணவன் இடிமன்னத் தேவன் என்று சொல்லப்படுகிறது. இருவருக்கும் 16 குழந்தைகள் பிறந்தன. இவர்களின் வாழ்க்கையில் வறுமை தாண்டவம் ஆடியது. மழைக்காலம், வறுமை அதிகரித்தது. உணவில்லை, உடையில்லை. மழையும் ஓய்ந்தபாடில்லை. கணவனுக்கும் மனைவிக்கும் வயதாகிப் போனதால் மழையில் சென்று உணவு தேட முடியவில்லை. பெற்றவர்களுடன் குழந்தைகளும் சேர்ந்து பட்டினியால் தவித்தன. தாய் தந்தையர்க்கோ என்ன செய்வதென்று விளங்கவில்லை. செல்லியம்மன் தன் குழந்தைகளை அழைத்து, *திசைக்கொருவராகச் சென்று சாப்பிடுவதற்கு எது கிடைக்கிறதோ அதைக் கொண்டு வாருங்கள்* என்று அனுப்பி வைத்தாள். பிள்ளைகளும் கொட்டும் மழையிலும் உணவு தேடிப் புறப்பட்டனர்.

கொட்டும் மழையிலும் குழந்தைகள் உணவுக்காகச் சென்றுள்ளதை நினைத்துக் கவலை கொண்ட செல்லியம்மா, வீட்டில் அடுக்குப் பானையின் அடியில் கிடந்த கொஞ்சம் கேழ்வரகு மாவை எடுத்து அவித்துப் புட்டு செய்தாள். நீண்ட நேரம் ஆகியும் குழந்தைகள் வரவில்லை. கடும் மழை காரணமாக ஒரு வழிப்போக்கன் வந்து வீட்டின் திண்ணையோரம் ஒண்டிக் கொள்கிறான். அவன் பசியோடு குளிரில் நடுங்கிக் கொண்டிருப்பதைக் கண்ட செல்லியம்மன், தான் அவித்து வைத்திருந்த புட்டிலிருந்து ஒரு பிடி எடுத்து வழிப்போக்கனுக்குக் கொடுத்தாள். அவனும் அதைத் தின்றுவிட்டு மழை விட்டதும் போகலாமென்று அமர்ந்திருந்தான்.

பசியால் வாடியிருக்கும் அவனைக் கண்ட இடிமன்னன் தன் மனைவிக்குத் தெரியாமல் தானும் ஒரு பிடி புட்டை எடுத்து வந்து அவனுக்குக் கொடுக்கிறான். அதைப் பார்த்துவிட்ட செல்லியம்மன், 'தனக்குத் தெரியாமல் ஏன் கொடுக்க வேண்டும்?' என்று தன் கணவன் மீது கோபித்துக் கொண்டு வீட்டை விட்டுக் கிளம்பி விடுகிறாள். இடிமன்னன் எவ்வளவு சொல்லித் தடுத்துப் பார்த்தும் செல்லியம்மன் காதில் வாங்கிக் கொள்ளவில்லை. உணவு தேடிச் சென்ற தன் குழந்தைகள் பதினாறு பேரும் எங்கெங்கு இருக்கிறார்களோ அந்தந்த இடங்களிலேயே கல்லாகிப் போகட்டும் என்று சொல்லிவிட்டு அந்த ஊரில் உள்ள சிவன் கோயிலுக்கு முன்பாகச் சென்று தானும் கல்லாகிப் போனாள்.

பெருமாள்பட்டில் உள்ள அந்த சிவன் கோயிலைச் சுற்றிலும் வெவ்வேறு இடங்களில் சிலைகள் காணப்படுகின்றன. அந்த சிலைகள் உணவு தேடிப் புறப்பட்ட செல்லியம்மனின் பிள்ளைகள் என்று சொல்லப்படுகின்றன. கோயிலுக்கு முன் உள்ள பெரிய பெண் சிலை செல்லியம்மனுடைய சிலை என்று சொல்லப்படுகிறது. ஒவ்வொரு ஆண்டின் ஆடி மாதத்திலும் கூழ் ஊற்றி இந்த அம்மனுக்கு வழிபாடு நடத்தப்படுகிறது.

பகுப்பு:திருவள்ளூர் மாவட்டத்திலுள்ள அம்மன் கோயில்கள்
இராமபாணப் பூச்சி

**இராமபாணப் பூச்சி** (*Silver Fish*) என்பது சிறிய தட்டையான உடலுடைய,  இறக்கையற்ற  பூச்சி வகையைச் சேர்ந்த உயிரினம் ஆகும். இந்தவகைப் பூச்சிகள் *சைசினோட்டா* வரிசையினைச் சார்ந்தவையாகும். இந்த வகைப் பூச்சிகள் உடல் வெண்மையான, வெள்ளி போன்ற பளபளக்கும் செதில்களால் மூடப்பட்டிருப்பதாலும், விரைவாக இடம் பெயர்ந்து செல்வதாலும், இது வெள்ளி மீன் என்று அழைக்கப்படுகிறது.
பூச்சி வளர்ந்தததும் சாம்பல் நிறமாகும். இரவாடி வகையினைச் சார்ந்த இந்த பூச்சிகள், ஒளிபடாத இடங்களில் ஒளிந்து கொண்டு சுவடிகள், புத்தகம், துணியில் உள்ள மாவுப் பொருளை மென்று தின்று சேதமாக்க துளைத்து விடுகின்றன. இதனால் இவற்றை எழுத்தாணி பூச்சி என்றும் குறிப்பிடுவர். இவை இரவாடுதல் இயல்புடையவை. மேலும் இருண்ட குளிர்ச்சியான இடங்களில் காணப்படுகின்றன. ஏறத்தாழ 1 செ.மீ. உடல் நீளமுடையவை. இவற்றின் உணர் கொம்புகளும், வால் நீட்சிகளும் உடலை விட அளவில் குறைந்தவை. ஆண், பெண் பூச்சிகள் அளவில் ஒத்தவை. நாப்தலீன் உருண்டைகளை போட்டு இந்த பூச்சியை விரட்டலாம். 

## மேற்கோள்கள்

பகுப்பு:தீங்குயிரிகள்
கழிவுநீர்ப் பாசனம்

பெரிய நகரங்களில் வீடுகள் மற்றும் தெருக்களிலிருந்து வெளியேறும் கழிவுநீரானது திறந்த வாய்க்கால்கள் மூலம் கொண்டு வரப்பட்டு  பாசனத்திற்காக பயன்படுத்தப்படுகிறது. இதற்கு கழிவுநீர்ப் பாசனம் என்று பெயர். சில நகரங்களில் உள்ள வீடுகளிலிருந்து வெளியேற்றப்படும் கழிவு நீரில் மனிதக் கழிவுகளும் சேர்ந்து வெளியேற்றப்பட்டு அதை பாதாள சாக்கடைக் கால்வாய்கள் மூலம் கொண்டு வந்து பாசனத்திற்கு பயன்படுத்தப்படுகிறது. இதற்கு சாக்கடை நீர் பாசனம் என்று பெயர்.

பகுப்பு:நீர் மேலாண்மை
மொண்டுகுழி

**மொண்டுகுழி** (*Mondukuli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.  இது வேடகட்டமடுவு ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 58 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும், மாநில தலைநகரான சென்னையிலிருந்து 241 கிலோமீட்டர் தொலைவிலும் அமைந்துள்ளது. 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 218 குடும்பங்களும் 889  மக்களும் வசிக்கின்றனர். இதில் 439 ஆண்களும்  450 பெண்களும் அடங்குவர்.  ஊரில் கல்வியறிவு பெற்றவர்கள் விகிதம் 58.6 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மெனிமெரஸ் மாடெஸ்டஸ்

**மெனிமெரஸ் மாடெஸ்டஸ்** (Menemerus modestus) என்பது மேனெமெரஸ் இனத்தைச் சேர்ந்த  ஒரு குதிக்கும் சிலந்தி வவைகப்  பூச்சியினம் ஆகும். இவை தூனிசியா நாட்டில் காணப்படுகின்றன.  இது மெனிமெரஸ் என்ற போினத்தில் வகைப்படுத்தப்பட்டுள்ளது. இது மெனிமெரஸ் கட்டேடஸ் என்ற சிற்றினத்துடன் தொடா்புடையது.  இது முதன்முதலில் வேன்டா வெசோலோவ்ஸ்கா என்பவரால் 1999-ஆம் ஆண்டு விவாிக்கப்பட்டது. இதன் சிற்றினப் பெயா், அமைதி என்று பொருள்படும் லத்தீன் மொழிச்சொல் மாடெஸ்டஸ் என்பதிலிருந்து இருந்து பெறப்பட்டது.

### சான்றுகள்

பகுப்பு:சிலந்திகள்
யாழ்ப் பறவை

இப்பறவையை ஆஸ்திரேலியாவின் மயில் எனக் கூறலாம். இது மிகவும் அழகாக இருக்கும். இது மெனுரிடே குடும்பத்தை சார்ந்தது. ஆண் பறவைக்கு அழகான தோகை உண்டு. தோகையின் ஓரங்களில் வெளியில் வளைந்து நீளமான இரண்டு வாலிறகுகள் யாழின் மருங்குப் பிடிகளைப் போலவும், 12 மெல்லிய இறகுகள் யாழின் நரம்புகளைப் போல அமைந்துள்ளது. வான் கோழியை விட சற்று சிறியது. ஆனால் நீண்ட தோகை உடலைப் போல் 4 அல்லது 5 மடங்கு நீளமுடையது. நல்ல கரும் ஆரஞ்சு நிறமுடைய உடலில் ஆங்காங்கே கருஞ்சிவப்பு தட்டுகள் காணப்படும். தோகை இறகுகளின் நிறம் பச்சையாகவும் நீளமாகவும் காணப்படும். பெண் யாழ்ப் பறவைக்கும் தோகை உண்டு. ஆனால் ஆண் தோகையைப் போல் அழகல்ல. மிகுந்த உயரத்தில் பறக்க முடியாது. பெரும்பாலும் நேரத்தை தரையிலேயே கழித்துவிடும். மயிலுக்கு தோகை உண்டு. ஆனால் இனிய குரலில்லை. யாழ்ப் பறவைக்கு இவை இரண்டுமே உள்ளன. மண்ணைக் கிளரி தரையில் வாழும் பூச்சிகளைத் திண்பதற்கு விரல்களும் நகங்களும் தடித்து நீண்டு உறுதியாக உள்ளன. இவை புழு, பூச்சி, அட்டை, பூரான், வண்டு, நத்தை போன்ற உயிரினங்களை உணவாக உட்கொள்கின்றன. யாழ்ப்பறவை கோழி கொக்கரைப்பது போலவும், நாய் குரைபபது போலவும் பலவகை பறவை போலவும் குரல் எழுப்பி மற்ற பறவைகளை ஏமாற்றும்.
காடுகள் வெட்டப்பட்டதாலும் நரிக் கூட்டங்களின் தாக்குதலாலும் குறைந்து வரும் இப்பறவையினை காக்க ஆஸ்திரேலிய அரசு சரணாலயங்களை ஏற்படுத்த வேண்டும்.

பகுப்பு:பறவைகள்
ஆளி இலை

ஐரோப்பாவின் மேற்கு ,கிழக்கு பகுதிகளில் பயிர் செய்யப்படுகின்றன .ஆளி  செடியின் இலை,விதை ,கிளை பிரித்தெடுத்து அழுகவைத்து ,மேல்தோலை நீக்கியப்  பின் ஆளி இலைகள் எடுக்கப்படுகின்றன .ஆளி  இலைகளில் செல்லுலோஸ் உள்ளது.
## பண்புகள்
 
பன்சினை விட வலிமையானவை .நீட்சித்தன்மை குறைவாக உள்ளது .மிருதுவாகவும்,பளபளப்பாகவும்.இருக்கும்.
## பயன்கள்
 
துண்டுகள் ,பைகள் ,நூல்கள் ,தாள் தயாரிக்கவும் பயன்படுகின்றன .வெப்பம் மிகுந்த நாடுகளில்   
இவ்விலைகளால் தயாரிக்கப்பட்ட ஆடைகள் அணியப்படுகின்றது .

பகுப்பு:தாவரங்கள்
எக்டர் நினைவுப் பதக்கம்

**எக்டர் பதக்கம்** (*Hector Medal*) நியூசிலாந்து நாட்டின் இராயல் கழகம் வழங்கும் ஓர் அறிவியல் பதக்கமாகும். முன்னதாக இப்பதக்கம் எக்டர் நினைவுப் பதக்கம்  என்ற பெயரால் அழைக்கப்பட்டது. சர் யேம்சு எக்டர் eன்ற விஞ்ஞானியின் நினைவாக ஆராய்ச்சியாளர்களுக்கு ஒவ்வோர் ஆண்டும் ஒவ்வொரு அறிவியல் துறைக்கு இப்பதக்கம் வழங்கப்படுகிறது.தற்போது நடைமுறையில் மூன்று அறிவியல் துறைகளுக்கு இவ்விருது வழங்கப்பட்டு வருகிறது. வேதியியல், இயற்பியல், கணக்குமற்றும் தகவல் தொழில் நுட்பம் போன்றவை இதில் அடங்கும். பெரும் விஞ்ஞான சாதனை அல்லது தொழில்நுட்ப தகுதியுடைய அறிவியல் நுட்பம் ஆகியனவற்றை அடிப்படையாகக் கொண்டு ஆராய்ச்சி மேற்கொள்ளும் விஞ்ஞானி  மற்றும் விஞ்ஞானத்தின் குறிப்பிட்ட கிளையின் முன்னேற்றத்திற்கு சிறந்த பங்களிப்பை அளிக்கும் விஞ்ஞானி என்பன அளவுகோலகக் கருதப்பட்டு இப்பதக்கம் வழங்கப்படுகிறது.
முன்னதாக அறிவியலின் வேறு பிரிவுகளும் இப்பதக்கத்திற்காக கருத்திற் கொள்ளப்பட்டன. 1918 ஆம் ஆண்டில் தாவரவியல்., வேதியியல், இனப்பண்பாட்டியியல், ,நலப்பண்பியல், இயற்பியல்(கணிதம் மற்றும் வானசாதிதிரம்) மற்றும் விலங்கியல் ஆராய்ச்சியாளர்களுக்கும் இப்பதக்கம் வழங்கப்பட்டது. ஆரம்ப காலங்களில் இப்பதக்கம் வருடத்திற்கு இருமுறை வழங்கப்பட்டது. ஈப்பதக்கம் 2000,2002 மற்றும் 2004 ஆண்டுகளில் யாருக்கும் வழங்கப்படவில்லை. 2000, 2002,2004 ஆண்டுகளில் இப்பதக்கம் வழங்கப்படுகிறது.
   
## மேற்கோள்கள்

பகுப்பு:கணிதவியல் விருதுகள்
பகுப்பு:இயற்பியல் விருதுகள்
பகுப்பு:வேதியியல் விருதுகள்
பகுப்பு:நியூசிலாந்து அறிவியலாளர்கள்
பகுப்பு:அறிவியல் விருதுகள்
மூலிகை டானிக்

**மூலிகை டானிக்** (Herbal tonic) என்பது
மூலிகை மருத்துவத்தில் ஒன்றாகும். இது தமிழில் **ஊட்டச்சத்து**, **ஊட்டமருந்து**. **சத்துக்கரைசல்**, **பலவிருத்தி** என பல பெயர்களால் அழைக்கப்படுகிறது. இது இழந்த பலத்தை திரும்ப பெறவும், உறுப்பு மண்டலங்களை ஊக்கப்படுத்தவும் அல்லது  உடல் நலம் நன்கு சீராக இருக்கவும் (சர்வரோக நிவாரணி) உதவுகிறது. சிறப்பான முறையில் தேர்ந்தெடுக்கப்பட்ட, ஒத்த  மூலிகைத் தாவரங்களின் தொகுப்பிலிருந்து தயாரிக்கப்பட்ட கரைசலே மூலிகை டானிக் எனப்படும்.
## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:மூலிகை மருத்துவம்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
மேல்செங்கப்பாடி

**மேல்செங்கப்பாடி** (*Melachengambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 64 கிலோமீட்டர் தொலைவிலும், அரூரிலிருந்து 23 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'29.4"N 78°36'27.2"E ஆகும். 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 159 குடும்பங்களும் 720  மக்களும் வசிக்கின்றனர். இதில் 375 ஆண்களும்  345 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மிநோமல் ஆபிரகாம்

**மினிமோல் ஆப்ரகாம்** (*Minimol Abraham*) இந்தியாவின் கைப்பந்து விளையாட்டு வீராங்கனை ஆவார். **மிநோமல் ஆபிரகாம்** என்ற பெயராலும் இவர் அறியப்படுகிறார். இவர் 1988 ஆம் ஆண்டு மார்ச்சு மாதம் 27 ஆம் நாளில் பிறந்தார். இந்திய தேசிய மகளிர் கைப்பந்தாட்ட அணியில் மினிமோல் ஆப்ரகாமும் ஓர் உறுப்பினர் ஆவார். அனைத்துலக அளவில் பங்கேற்ற இந்திய தேசிய மகளிர் கைப்பந்து அணியின் அணித்தலைவராகவும் மினிமோல்  விளையாடியுள்ளார்  மினிமோல் உள்நாட்டு கைபந்து அணியான இந்திய இரயில்வேக்காகவும் உள்நாட்டு லீக் போட்டிகளில் விளையாடுகிறார்.. பிராந்திய அளவில் நடைபெறும் கழக அளவிலான போட்டிகளில் கேத்கார் 2010 ஆம் ஆண்டு இந்திய இரயில்வே அணிக்காக விளையாடினார். கேரளாவைச் சேர்ந்த இவ்வீராங்கனை மிகச்சிறந்த கைப்பந்து வீராங்கனையாகக் கருதப்படுகிறார் .

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்திய கைப்பந்து வீரர்கள்
நடைமுறைக்கணிதம்

***நடைமுறைக்கணிதம்*** சமகால கல்வியில், கணிதக் கல்வியானது,கணித தொடர்புடைய ஆராய்ச்சியுடன், கணிதம் கற்பித்தல் மற்றும் கற்றல் நடைமுறை ஆகும்.
கல்வி ஆராய்ச்சியாளர்கள் நடைமுறையில்  செயல்படும் கருவிகள், வழிமுறைகள் மற்றும் அணுகுமுறைகளில் முக்கியமாக அக்கறை கொண்டுள்ளனர்; ஆயினும், கணித கல்வித் தத்துவம், கணிதத்தின் செயலியல் அல்லது கற்பித்தல் கொள்கையாக ஐரோப்பா கண்டத்தில் அறியப்பட்ட கணிதக் கல்வி ஆராய்ச்சி, அதன் சொந்த கருத்துக்கள், கோட்பாடுகள், முறைகள், தேசிய மற்றும் சர்வதேச அமைப்புகள், மாநாடுகள் மற்றும் இலக்கியம் ஆகியவற்றால் விரிவான ஆய்வுத் துறைகளாக வளர்ந்தது. கணிதக் கல்வி ஆராய்ச்சி, அளவு மற்றும் தரம் வாய்ந்த ஆய்வுகள் ஆகிய இரண்டையும் சார்ந்துள்ளது. ஒரு குறிப்பிட்ட கற்பித்தல் முறையானது முந்ைதய நிலைமையை விட கணிசமாக சிறந்த முடிவுகளை அளிக்கிறதா என்பதைப் போன்ற குறிப்பிட்ட கேள்விகளுக்கு பதிலளிக்க, புள்ளியியல் சார்ந்த ஆய்வுகளைப் பயன்படுத்தக்கூடிய அளவுக்கு ஆய்வுகள் உள்ளன. சிறந்த அளவிலான ஆய்வுகள் மாணவா்களின் தரத்தை மதிப்பிடுகின்றன. அவை புள்ளிவிவரரீதியில் குறிப்பிடத்தக்க முடிவுகளைப் பெற பெரிய மாதிரிகள் சார்ந்து இருக்கின்றன.

## மேலும் பாா்க்க
[edit source]
Aspects of mathematics education
Anti-racist mathematics (using mathematics education to fight racism)
Cognitively Guided Instruction
Pre-math skills
North American issues
Mathematics education in the United States
Mathematical difficulties
Dyscalculia

### மேற்கோள்கள்
[edit source]
Jump up ^ William L. Schaaf (1941) A Bibliography of Mathematical Education, Forest Hills, N.Y. : Stevinus Press, link from HathiTrust
Jump up ^ Marshall McLuhan (1964) Understanding Media, p.&nbsp;13 "Archived copy". Archived from the original on 2008-12-08. Retrieved 2007-09-04.
Jump up ^ Sriraman, Bharath (2012). Crossroads in the History of Mathematics and Mathematics Education. Monograph Series in Mathematics Education. 12. IAP. .
Jump up ^ Singmaster, David (7 September 1993). "The Unreasonable Utility of Recreational Mathematics". For First European Congress of Mathematics, Paris, July, 1992

#### வெளி இணைப்புகள்
[edit source]
Wikiquote has quotations related to: Mathematics education
Math Education at DMOZ
History of Mathematical Education
A quarter century of US 'math wars' and political partisanship. David Klein. California State University, Northridge, USA

பகுப்பு:கணிதம்
சத்யசோதாக் சமாஜம்

**சத்யசோதாக் சமாஜம்** (*Satyashodhak Samaj*) என்பது 1873 செப்டம்பர் 24 இல் புனேயில் உள்ள ஜோதிராவ் புலேவினால் நிறுவப்பட்ட ஒரு சமூக சீர்திருத்த இயக்கம் ஆகும். இந்திய சமூக சூழலில் சூத்திரர்கள் மற்றும் தீண்டாமைக்கு உட்பட்ட  சாதிகளை சுரண்டல் மற்றும் அடக்குமுறைகளிலிருந்து விடுவிப்பதே இதன் நோக்கம் ஆகும்.
 “உண்மை நாடுவோர் சங்கம்” என்பது இதன் பொருள்.

புலே தனது எழுத்துகள் மற்றும் இயக்கங்கள் மூலம் சாதிப் படிநிலையையும் பிராமண மேலாதிக்கத்தையும் கண்டித்தார். இந்து  மதம் சார்ந்த நூல்கள், ஏற்றத்தாழ்வைவும், மக்களிடையே சுரண்டல் போக்கையும், குருட்டு மற்றும் தவறான வழிபாட்டு சடங்குகள் மற்றும் பரவலாக  இருக்கும் போலித்தனத்தையும் அவர் கண்டனம் செய்தார். 1889-இல் பம்பாயில் ஐந்தாவது காங்கிரஸ் மகா சபை நடந்த இடத்திலேயே புலே உழவர் பேரணியை நடத்தினார். பேரணியில் உழவர் எழுச்சிப் பாடல் இசைக்கப் பெற்றது.

ஜோதிராவ் கோவிந்த புலேவிற்கு பிறகு  20-ஆம் நூற்றாண்டில் மராத்திய ஆட்சியாளரும் கோலாப்பூர் மன்னருமான  சத்திரபதி சாகு மகராஜ், மற்றும்  மராத்தியத் தலைவர்களான  நானா பாட்டீல், கந்தரோவோ பாகல் மற்றும் மாதவ்ராவ் பாகல் ஆகியோரால் இந்த இயக்கமானது உயிருடன் இருந்தது.

## குறிப்புகள்

## மேலும் படிக்க
* 

பகுப்பு:இந்து சமய அமைப்புகள்
பகுப்பு:இந்திய சமய அமைப்புகள்
டி. ஆண்டியூர்

**டி. ஆண்டியூர்** (*T Andiyur*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் வேடகட்டமடுவு ஊராட்சிக்கு உட்பட்ட ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சென்னையில் இருந்து 257 கிலோமீட்டர் தொலைவில் உள்ளது. பாப்பிரெட்டிப்பட்டியில் இருந்து 15 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'14.0"N 78°36'38.4"E ஆகும். இங்கு 140 குடும்பங்களும் 527  மக்களும் வசிக்கின்றனர். இதில் 252 ஆண்களும் 275 பெண்களும் அடங்குவர்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
குன்றி

**குன்றுமணி** அல்லது **குன்றிச் செடி** (*Jequirity*) என்பது, **ஆப்ரஸ் பிரிக்கட்டோரியஸ்** (*Abrus precatorius*) என்னும் அறிவியற் பெயர் கொண்ட ஒரு கொடித் தாவரம் ஆகும். கடுமையான சிவப்பு நிறத்தில் கருமை நிறத்தில் ஒரு மறுவைக் கொண்ட கொண்ட இதன் விதை பொதுவாகக் குண்டுமணி என அறியப்படுகிறது. இச் சொல் குன்றிமணி என்பதன் திரிபு ஆகும். இதன் வேறு பெயர்கள்: குன்றி, குண்டு மணி, மனோசீலை, குன்று மணி, குன்றி வித்து. சிலர் நண்டின் கண்களுக்கு இதனை ஒப்பிடுவர். கவர்ச்சியான இந்த விதை மிகவும் நச்சுத்தன்மை வாய்ந்தது. எனினும் இதன் தோல் மிகவும் கடினமாக இருப்பதால், இதை முழுதாக விழுங்கினால் எவ்வித பாதிப்பும் ஏற்படுவதில்லை.ஆனால் இவ் விதையை எரிப்பதனால் (நேரடியாகவே அல்லது வேறு ஏதேனும் பொருட்களுடன் ) ஏற்படும் புகைகை சுவாசிப்பதனால்  நரம்பியல் சம்பந்தப்பட்ட சில நோய்களுக்கு காரணமாக உள்ளது.

சில பகுதிகளில் இம் மணிகளை அணிவகைகள் செய்வதற்குப் பயன்படுத்துகின்றனர். இந்தியா, இலங்கை போன்ற நாடுகளில் மரபு வழி நகைத்தொழில் செய்வோர் தங்கத்தின் நிறையை அளவிடுவதற்குக் குன்றிமணிகளைப் பயன்படுத்துவது உண்டு. சீனாவில் இவ்விதை காதலின் சின்னமாகக் கருதப்படுகிறது.

குன்றிமணியில் உள்ள நஞ்சு ஆப்ரின் (*abrin*) எனப்படுகிறது. இது ரைசின் (*ricin*) எனப்படும் நச்சுப் பொருளுக்கு நெருக்கமான உறவுடையது. இது இரு புரதத் துணை அலகுகளைக் கொண்ட ஒர் இருபடிச் சேர்மம் (dimer) ஆகும். இத் துணை அலகுகள் "எ", "பி" என அழைக்கப்படுகின்றன. "பி" சங்கிலி திசுள் (இலங்கை வழக்கு: கலம்) மென்சவ்வுகளில் இருக்கும் ஒருவகைக் காவிச் செல்லும் புரதங்களுடன் இணைந்து கொள்வதன் மூலம் ஆப்ரின் நஞ்சு திசுள்களுக்குள் செல்ல உதவுகிறது.

### வகைகள்
# வெண்மை குன்றுமணி
# செம்மை குன்றுமணி
# மஞ்சள் குன்றுமணி
# நீல குன்றுமணி
# கருமை குன்றுமணி
# பச்சை குன்றுமணி

### மருத்துவ குணங்கள்
இதன் விதைகள் நச்சுத் தன்மைக் கொண்டதால் மருத்துவத் துறையில் பயன்படுத்தும் முன்பு அதனை சரியான முறையில் சுத்தப்படுத்த வேண்டும்.
# இதன் இலைச் சாறு வாய்ப்புண் , இருமல், சளி போன்றவற்றிற்கு மருந்தாகப் பயன்படுகிறது.
# இலைச் சாறு வீக்கங்களை குறைக்கும்.
# இதன் வேர் விசக்கடிக்கு மருந்தாகப் பயன்படுகிறது.

## படங்கள்

படிமம்:குன்றிமணிகள்.jpg|குன்றிமணிகள்
படிமம்: Abrus precatorius pods.jpg|ஆப்ரஸ் பிரிக்கட்டோரியஸ்
File:Plant abresprecaterius.jpg|குன்றிமணிச் செடி
File:Abrus precatorius MHNT.BOT.2007.40.132.jpg|ஆப்ரஸ் பிரிக்கட்டோரியஸ் - அருங்காட்சியக மாதிரி


## சான்றுகள்

பகுப்பு:மூவடுக்கிதழிகள்
பகுப்பு:இந்தியத் தாவரங்கள்
பகுப்பு:இந்தோனேசியத் தாவரங்கள்
பகுப்பு:தமிழ்நாட்டின் தாவரங்கள்
சீசியம் அவ்ரைடு

**சீசியம் அவ்ரைடு** (*Caesium auride-CsAu*) வழக்கத்தில்  அல்லாத Au− அயனியைக் கொண்டுள்ள அயனிச் சேர்மமாகும். இச்சேர்மம் முதன் முதலில் 1978 ஆம் ஆண்டு ஜோசப் லாகோவ்சுகி என்ற வேதியியலாளரால் ஆய்வகத்தில் கண்டறியப்பட்டது. இது சீசியம் மற்றும் தங்கம் ஆகிய தனிமங்களைக் கொண்ட ஒரு விகிதாச்சாரக் கலவையை வெப்பப்படுத்துவதன் மூலம் கிடைக்கிறது. இந்த இரண்டு உலோக மஞ்சள் நிறத் திரவங்களும் வினைபுரிந்து ஒரு விளைபொருளைத் தருகிறது.  திரவ அம்மோனியாவில் இந்தக் கரைசலானது பழுப்பு நிறத்தில் உள்ளது. திண்ம நிலையில் இந்த சேர்மமானது இதில் கூடியுள்ள தனிமங்களின் நிறத்திலிருந்து பெறப்பட்டதாக உள்ளது. இதன் அம்மோனியம் சேர்க்கை சேர்மமானது கரு நீல நிறத்தைக் கொண்டுள்ளது. இரண்டு உலோகங்களிலிருந்து பெறப்பட்ட சேர்மமாக இருப்பினும், உலோகங்களில் காணப்பட்ட கட்டற்ற எதிர்மின்னிகள் மற்ற அனைத்து அயனிச்சேர்மங்களில் காணப்படுவதைப் போன்றே உபயோகப்படுத்தப் பட்டுவிட்டதால் CsAu உலோகப் பண்புகளில் பின்தங்கியே உள்ளது. 

இந்தச் சேர்மம் நீருடன் தீவிரமாக வினைப்பட்டு சீசியம் ஐதராக்சைடு, உலோக நிலைத் தங்கம், ஐதரசன் வாயு ஆகியவற்றைத் தருகிறது. திரவ அம்மோனியாவில், இது தெரிவு செய்யப்பட்ட சீசிய அயனிப் பாிமாற்றப் பிசினுடன் வினைப்பட்டு டெட்ராமெதில்அம்மோனியம் அவ்ரைடைத் தருகிறது.

## மேற்கோள்கள்

## மேலும் வாசிக்க
* —includes photograph of the chemical

பகுப்பு:சீசியம் சேர்மங்கள்
பகுப்பு:தங்கம்(−I) சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:சீசியம் குளோரைடு படிகக் கட்டமைப்பு
பகுப்பு:குறைக்கடத்திப் பொருட்கள்
பூஞ்சை உயிரியல்

**பூஞ்சை உயிரியல் (இதழ்)** (*Fungal Biology*) என்பது பூஞ்சை, இலைக்கன், மதுவம் போன்றவை குறித்த ஒப்பார்-மதிப்பீடு செய்த அடிப்படை மற்றும் பயன்பாட்டு ஆய்வு ஆவணங்களின் அடிப்படையில் வெளியிடப்படும் ஒரு அறிவியல் இதழாகும். இந்த இதழ் பிரித்தானிய பூஞ்சையியல் குமுகத்தால் வெளியிடப்பட்டது. இது 1896 ஆம் ஆண்டு முதல் 1989 வரை *பிரித்தானிய பூஞ்சையியல் குமுகத்தின் பரிவர்த்தனைகள்* என்ற பெயரில் வெளிவந்தது. பின்னர் இது 1989 முதல் 2010 முடிய *பூஞ்சையியல் ஆராய்ச்சி* என்ற பெயரில் வெளிவந்தது. இந்த இதழின் நிறுவன ஆசிரியராக கார்லெடன் ரியா என்பவர் 1896 முதல் 1930 முடிய இருந்தார்.

## வெளி இணைப்புகள்
* 
* Online access to ''Transactions of the British Mycological Society''
* Online access to ''Mycological Research''

## மேற்கோள்கள்

பகுப்பு:உயிரியல் தொடர்பான குறுங்கட்டுரைகள்
பகுப்பு:பூஞ்சை நோய்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
எல்ஆர்ஜிபி

**எல்ஆர்ஜிபி** *(LRGB)* என்பது ஒளிர்மை, சிவப்பு, பச்சை, நீலம் ஆகியவற்றின் ஆங்கிலப் பெயரின் முதல் எழுத்துக்களின் சேர்க்கையிலான சுருக்கப் பெயராகும். இது தரமான வண்ணமயமான வானியல் புகைப்படங்களை எடுக்க பயில்நிலை வானியலில்  பயன்படுத்தப்படும் ஒரு தொழில்நுட்பத்தைக் குறிப்பிடுகிறது. இதில் உயர் தரமான கருப்பு, வெள்ளை உருவம் குறைந்த தர வண்ண உருவத்துடன் இணைக்கப்படுகிறது.

பயில்நிலை வானியலில், கருப்பு, வெள்ளை நிறத்தில் நல்ல தரமான, உயர் குறிகை-இரைச்சல் விகிதப் படங்களைப் பெறுவதில் எளிதாகவும் மலிவானதாகவும் இருக்கிறது. இவ்வாறு எல்ஆர்ஜிபி தொழில்நுட்பம் நல்ல தரமான வண்ணப்படங்களை எடுக்க பயன்படுகிறது.  இதில் கருப்பு, வெள்ளை படத்தில் வண்ணங்களை இணைப்பதினால் ஒட்டுமொத்தப் படமும்  உயர் பொலிவும் தரமும் அடைகிறது.

எல்ஆர்ஜிபி நுட்பங்களுக்கு பின்னால் உள்ள செயல்திறன் கோட்பாடு, மனிதவிழி நிறத்தைப் பார்க்கும் திறனுடன் தொடர்புடையது.[3] மனிதக் கண்களில் உள்ள தண்டுக் கலங்கள் ஒளி, வெளி சார்ந்த தரவுகளை உணரும் திறன் கொண்டுள்ளன, அதே நேரத்தில் கூம்புக் கலங்கள் நிறத்தை உணரும் திறன் கொண்டவை. மனிதக் கண்ணில் மூன்று வகை கூம்புகள் உள்ளன: சிவப்பு, பச்சை, நீலத்திற்கு  என தனித்தனி உணர்திறன் கூம்புகள் உள்ளன. எனவே, எல்ஆர்ஜிபியின் ஒளி ஏற்பி  மனிதக் கண் போன்று வடிவமைந்துள்ளது.

## மேலும் பார்க்க
* வானொளிப்படவியல்

## மேற்கோள்கள்

பகுப்பு:வானொளிப்படவியல்
பகுப்பு:ஒளிப்படவியல்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
நாட்டியாஞ்சலி

**நாட்டியாஞ்சலி** என்பது 1968 ஆம் ஆண்டு ஸ்ரீ வி. பி. தனஞ்சனன் சிர்கா இயக்கிய பாரதநாட்டியக் கலவையாகும். இது இராக மாலிகை, தாள மாலிகை, மற்றும் விநாயகர், சரஸ்வதி, விஷ்ணு, சிவன் ஆகிய தெய்வங்களைப் பற்றிய சமஸ்கிருத ஸ்லோகங்களில், வெவ்வேறு தாளங்கள் மற்றும் இராகங்களில் புகழும்வகையில் நிகழ்த்தப்படுகிறது.

பொதுவாக நாட்டியாஞ்சலி என்பது  சிதம்பரம் நடராசர் கோயிலில் நடக்கும்  நடனத் திருவிழாவைக் குறிக்கிறது. 40 ஆண்டுகளுக்கு முன்னர் கர்நாடக இசை நிகழ்ச்சிகள்  1000 கால் மண்டபத்தில் தினசரி நடத்தப்பட்டு வந்தது. இசை அறிஞர்களான சிதம்பரம் ஜெயராமன், சீர்காழி கோவிந்தராஜன், ஷேக் சின்ன மௌலானா போன்றோர் தாங்களாகவே வந்து தைப்பூசம் வரை ஒவ்வொரு நாளும் தங்கள் இசைப் பணியை செய்துள்ளனர். 

நாட்டியாஞ்சலி என்பது ஒவொவொரு ஆண்டும் சிவராத்திரி திருவிழா அன்று செவ்வியல் நடனமான பரதநாட்டியம் ஆடும் விழா ஆகும். இது சிதம்பரம் கோவிலில் அறிமுகப்படுத்தப்பட்டது என்றாலும், இது இப்போதெல்லாம் கும்பகோணம், தஞ்சாவூர், சென்னை, நாகப்பட்டினம், மாயாவரம், திருநள்ளாறு, திருவானைகோயில்  போன்ற பல கோயில்களில் ஏற்பாடு செய்யப்பட்டுள்ளது. மும்பையின், செம்பூர், செதநகர் ஸ்ரீ சுப்ரமணியா சமாஜம் கடந்த சில ஆண்டுகளாக மகாசிவராத்திரின்போது தங்கள் கோவில் வளாகத்தில் நாட்டியாஞ்சலியை நடத்தியது. நடன திருவிழா ஒரு வாரத்திற்கும் மேலாக தொடர்கிறது, அனைத்து பாணியிலான நடனங்களும் நடராஜரின் முன்னிநிலையில் தங்கள் கலைகளை சமர்பித்து வருகின்றனர். 
## மேற்கோள்கள்

## வெளி இணைப்புகள்
* அதிகாரப்பூர்வ தளம் 

பகுப்பு:பரதநாட்டியம்
பகுப்பு:சிதம்பரம்
பகுப்பு:விழாக்கள்
குல்லூர்

**குல்லூர்** (Kullur) என்பது இந்தியாவின், தமிழ்நாட்டில், கிருஷ்ணகிரி மாவட்டம், ஓசூர் வட்டத்தில் உள்ள நடுத்தர அளவு கிராமம் ஆகும். 2011 ஆண்டைய மக்கள் கணக்கெடுப்பின்படி இந்தக் கிராமத்தில் 107 வீடுகள் உள்ளன. இந்த ஊரின் மக்கள் தொகை 453 இதில் ஆண்கள் 229, பெண்கள் 224 ஆகும். கிராம மக்களின் எழுத்தறிவு விகிதமானது 61.27 % இதில் ஆண்களின் எழுத்தறிவு விகிதம் 75.61 % பெண்களின் எழுத்தறிவு விகிதம் 46.80 %. என்று உள்ளது. மொத்தத்தில் தமிழ்நாட்டின் சராசரி எழுத்தறிவு விகிதமான 80.09 % ஐ ஒப்பிடும்போது கல்வியறிவில் இக்கிராமம் பின்தங்கியே உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பேஸர் ப்ளூ

**கார்ல் பேஸர் மில்க் சாக்லேட்** (Karl Fazer Milk Chocolate) பொதுவாக ஃபேசர் ப்ளூ (பின்னியம்;  Fazerin Sininen) என அழைக்கப்படுவது,   ஃபேசர் கார்பரேஷனின் நிறுவனத்துக்கு சொந்தமான பால் சாக்லேட் வகை ஆகும். . இது பின்லாந்து நாட்டினைச் சார்ந்த முக்கிய நிறுவனமான பேஸர் குழுமத்தின் வணிகக் குறியீடான நீலவண்ண காகித உறையில் இடப்பட்டு வருகிறது.

பின்லாந்து நாட்டில் அதிகம் விற்பனையாகும் தின்பண்ட வகையாக பேஸர் ப்ளூ அறியப்படுகிறது. வழக்கமாக அதிக வாக்குகள் பெற்று முன்னணியில் இருக்கும் தின்பண்ட வகையான இது பின்லாந்து மக்களால் அதிகம் நேசிக்கப்படுகிறது. குறிப்பாக மார்க்கினோய்ன்டி மற்றும் மைனோன்ட்டா, தேர்வு அமைப்பான தலௌஸ்டுடிகிமஸ் ஒய் ஆல் நடத்தப்பட்ட கருத்துக் கணிப்பில் அதிகம் தேர்வு செய்யப்படும் பண்டமாகவும் திகழ்கிறது.

இவ்வின்னட்டு பின்லாந்து நாட்டின் கலாச்சாரம், பண்பாடு மற்றும் சமையலில் முக்கியப் பங்கு வகிக்கிறது. தூய பாலாலைக் கொண்டு இந்த வகையானது செய்யப்படுகிறது, பால் மாவு மற்றும் நீர் நிறைந்த பால் கொண்டு தயார் செய்யப்படும் பிற இன்னட்டு தயாரிப்பிலிருந்து இது மாறுபட்டது ஆகும். மற்ற இன்னட்டுகளுடன் ஒப்பிடும் போது இது அதிக அளவு பால் அடர்த்தியை கொண்டுள்ளது.

இவ்வின்னட்டானது வேறுபட்ட அளவுகள் மற்றும் விலைகளில் விற்பனை செய்யப்படுகிறது. இது 200 கிராம் அளவுள்ள வில்லைகளாகவுள்ள திண்பண்ட வகையாக வெளிவருகிறது.

## வரலாறு
இவ்வின்னட்டு வகையானது 1922 ஆம் ஆண்டு சந்தைக்கு கொண்டு வரப்பட்டது. பேஸர் குழுமத்தின் கூற்றுப்படி இதன் செய்முறையானது பேஸர் குடும்பத்துக்கு ஒரு ஆங்கிலேயரால் வழங்கப்பட்ட கொடையாகும். இதன் செய்முறை இது நாள் வரை மாறாமல் உள்ளது.

2001 ல் பேஸர் நீல வண்ணம் பேன்டன் சி 280  பின்லாந்தின் முக்கிய வணிக முத்திரையாக தெரிவு செய்யப்பட்டுள்ளது.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:சாக்கலேட்
சிங்கிலிபட்டி

**சிங்கிலிபட்டி** (*Singilipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது இராணிமூக்கனூர் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், அரூரில் இருந்து 25 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'37.6"N 78°26'02.6"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 127 குடும்பங்களும் 498 மக்களும் வசிக்கின்றனர். இதில் 259 ஆண்களும் 239 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
வஞ்சிரம்

**வஞ்சிரம்** அல்லது **அறுக்குளா** (Seer fish) என்பது கானாங்கெளுத்தி குடும்பத்தைச் சேர்ந்த மீன் இனம் ஆகும். இதில் 3 பேரினங்களாக மொத்தம் 21 இனங்கள் உள்ளன.

## குணங்கள்
கடலில் வாழும் இந்த மீன்கள் வேகமாக நீந்தும் திறன் பெற்றவை ஆகும். மேலும் எதிரிகளிடம் மாட்டிக்கொண்டால் கடுமையாகப் போராடும் குணம் கொண்டவை. இவற்றின் பற்கள் கூர்மையாக இருக்கும். எனவே இவற்றை மீனவர்கள் கவனமாகக் கையாளுகின்றனர். இதன் உடல் நீண்டு காணப்படும். 4 முதல் 5 அடி நீளம் வரை வளரக்கூடியது. தாடைகளின் பற்கள் கடினமானது. போலிச் செவுள்கள் உண்டு. இரு முதுகுத் துடுப்புகளை பெற்றுள்ளது. இவற்றில் முதலாவது துடுப்பு வலிமை அற்றதாகவும், இரண்டாவது துடுப்பிற்குப் பின் 7 அல்லது அதற்கு மேற்பட்ட துணைத் துடுப்புகள் உள்ளன. இவை விரைவாக நீந்தும் ஆற்றல் உடையவை. மேலும் நீரின் மட்டத்திலிருந்து மிக உயரத்திற்கு தாவி துள்ளி விளையாடும் ஆற்றல் உடையவை. மத்தி, காரப்பொடி போன்ற மீன் கூட்டத்தையும் இரால்களையும் பிடித்து உண்பதற்கு துரத்திச் செல்லும் இயல்புடையது. இந்தியப் பெருங்கடலில் வஞ்சிரம் மிகுந்து காணப்படும். கடலின் திறந்த பரப்பைவிட கரையோரப் பகுதிகளில் அதிகம் காணப்படும். 

## உணவாக
சுவை மிகுந்த வஞ்சிரம் மீன்கள் தென்னிந்தியா மற்றும் இலங்கையில் உள்ள பல பகுதி மக்களால் விரும்பி உண்ணப்படுகின்றன. இவை கேரளாவில் *நெய்மீன்* என்றும் இலங்கையில் *அறுக்குளா* என்றும் அழைக்கப்படுகின்றன.

## மேற்கோள்கள்

பகுப்பு:மீன்கள்
பரனூர்

**பரனூர்**, இந்தியாவின் தமிழ்நாட்டில் சென்னைக்கருகேயுள்ள உள்ள ஒரு கிராமம் ஆகும். செங்கல்பட்டு மாவட்டம், காட்டாங்குளத்தூர் ஊராட்சி ஒன்றியம், வீராபுரம் ஊராட்சிக்குட்பட்ட சிற்றூராகும். இவ்வூர் தேசிய நெடுஞ்சாலை 45க்கு அருகில் உள்ளது. இது இரயில் நிலையம் மற்றும் சில நூறு வீடுகளைக் கொண்டுள்ளது. திரிசூலத்திலுள்ள சென்னை பன்னாட்டு வானூர்தி நிலையத்திலிருந்து 44 கி.மீ தொலைவிலுள்ளது.

அக்டோபர் 2005 முதல் பரனூர் சிறப்பு பொருளாதார மண்டலமாக (SEZ) அறிவிக்கப்பட்டுள்ளது; இன்ஃபோசிஸ் மற்றும் பிஎம்டபிள்யூ போன்ற நிறுவனங்கள் இந்தக் கிராமத்தில் தொழிற்சாலைகளைத் தொடங்கியுள்ளன.

## மேற்கோள்கள்

## வெளியிணைப்புகள்
* http://www.elcot.com/mipl.htm 
* Shilpa Architects
* Shilpa Architects: Paranur Railway Station 

பகுப்பு:செங்கல்பட்டு மாவட்டத்தில் உள்ள கிராமங்கள்‎
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பிலிச்சிக்குழி

**பிலிச்சிக்குழி** (Pilichikuzhi) என்ற கிராமம் உடையார்பாளையம் வட்டம்,அரியலூர் மாவட்டத்தில் உள்ளது.

## மக்கள் வகைப்பாடு
2001 ம் ஆண்டின் மக்கள் தொகை கணக்கெடுப்பின்படி 2,067 மக்கள் உள்ளனர். அதில் 1,044 ஆண்களும் 1,023 பெண்களும் உள்ளனர்.

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்டத்திலுள்ள கிராமங்கள்
அலமேடா சிவிக் பாலட் நடனம்

**அலமேடா சிவிக் பாலெட்டு** (*Alameda Civic Ballet*) நடனக் குழு 2003 ஆம் ஆண்டு நிறுவப்பட்டது. அப்ரா ருடிசில் என்ற நடன இயக்குநர் அமெரிக்காவின் கலிபோர்னியாவில் உள்ள அலமேடா நகரத்தில் அலுவல் ரீதியான இந்த நடனக் நிறுவனத்தைத் தொடங்கினார். இலாப நோக்கம் ஏதுமின்றி அமெரிக்காவில் இந்நிறுவனம்  நவம்பர் 2004 முதல் ஒரு அறக்கட்டளை மூலம் செயல்பட்டு வருகின்றது.

இந்நிறுவனமும் தொடர்புடைய அல்மேடா பாலே கல்வி நிறுவனமும் இணைந்து ருடிசில்லின் 20 ஆண்டு அனுபவத்தை பயன்படுத்திக் கொண்டன. பகுதி இளைஞர்களுக்கு நடனக் கல்வியளிப்பதன் மூலம் தனது கலை வம்சத்தை தொடர ருடிசில் முயற்சித்தார்.

## முக்கிய தேதிகள்

*சூன் 2003 – கலிபோர்னியாவின் அல்மேடா நகரில் உள்ள கோப்மான் அரங்கத்தில் அறிமுக நடனம். எட்கார் தேகாசின் ஓவியங்களின் பாதிப்பால் தேகாசு நடனக் கலைஞர்கள் அரங்கேற்றம்.
*நவம்பர் 2003 – தேகா நடனக் கலைஞர்கள் சான்பிரான்சிசுக்கோ அரண்மணையில் நடனம்.
*டிசம்பர் 2003 – நட்கிராக்கர் என்ற ஈரங்க பாலே நடனத்தின் இரண்டாவது அங்கம் முதன்மை செயல்திறன் நடனம்.
*பிப்ரவரி 2004 – அல்மேடா கல்வி அறக்கட்டளையின் ஓர் இசை நிகழ்வில் பங்கேற்பு.
*டிசம்பர் 2004 – நட்கிராக்கர் நடனம் ஐந்து காட்சிகளுக்கு பதிவு செய்யப்பட்டது.

## நிறுவனம்

2010 ஆம் ஆண்டு மே மாதம் அல்மேடா சிவிக் பாலெட் நடனத்தில் நடனமாடியவர்கள் :.

### நிறுவனத்தின் உறுப்பினர்கள்
* யெனிபர் பீல்
* கேமரான் பீன்
* யாசுமின் மில்லர்
* மைக்கேல் யாக்கோப்சன்
* பியோனா மர்பி
* அலெக்சான்ட்ரா டோம்

### முக்கிய பாத்திரம் டான்சர்
* டேவிட் என்றி

### தொழில் பழகுநர்கள்
*ராச்சல் பால்க்னர்
*காத்ரீன் ஆனோவர்
*அலெக்சிசு யாகோப்சன்
*எரின் மேக்பிரைடு
*எரிண் நாக்காரெல்லி
*லில்லி பிக்கோட்
*இசபெல் சாக்டி
*மேரிக்கோ சிடென்சுடெட்டு
*மெனாக்கோ தாய்ரா

## குறிப்புகள்


## வெளி இணைப்புகள்
* Alameda குடிமை பாலே, அதிகாரப்பூர்வ இணையதளம்
* Alameda பாலே அகாடமி, அதிகாரப்பூர்வ இணையதளம்

பகுப்பு:கலிபோர்னியா
வேலிபருத்தி

**வேலிபருத்தி** என்பது அசகிலோபியாடோடியா குடும்பத்தை சார்ந்த ஏறுகொடி தாவரம் ஆகும். இத்தாவரத்தைக் கொண்டு பல நோய்களுக்கான களிம்புகள் பழங்காலம் முதல் தயாரிக்கப்பட்டு வருகின்றது.
## பெயர்கள்
வேலிப்பருத்திக்கு உத்தமமாகாணி, உத்தமக்கன்னிகை, அச்சாணி மூலி, உத்தமதாளி போன்ற வேறு பெயர்களாலும் உண்டு. இதன் காய் முற்றி வெடிக்கும்போது, உள்ளிருக்கும் இதன் ‘பஞ்சு சூழ் விதைகள்’ காற்றில் மிதந்து வேலியோரங்களில் விழுந்து கொடியாகப் படரும். இதன் காரணமாக இதற்கு ‘வேலிப்பருத்தி’ எனும் பெயர் ஏற்பட்டிருக்கிறது.
## விளக்கம்
வேலிப்பருத்தியானது இதய வடிவ இலைகளைக் கொண்டுள்ளன. இந்த இலைகளைத் தொடும்போது மென்மையான உணர்வைக் கொடுக்கும். இதன் இலைக் காம்பைக் கிள்ளினால் பால் வெளியேறும். இதில் சிறு முட்களைக் கொண்ட காய்கள் உண்டு. இத்தாவரத்தில் டானின்கள் (Tannins), ஃப்ளேவனாய்ட்கள் (Flavanoids), புரதங்கள் போன்ற நலக்கூறுகள் உள்ளன.
## வரம்பு மற்றும் வாழ்விடம்
இது மலாய் தீபகற்பத்தில் இருந்து மியான்மர், இந்தியா, இலங்கை, பாக்கித்தான், ஆப்கானித்தான் வழியாக அராபியத் தீபகற்பம் மற்றும் எகிப்திலிருந்து நடு மற்றும் தெற்கு ஆப்பிரிக்காவரை பரவியுள்ளது.  இது பெரும்பாலும் சாலையோரங்களில், வனப்பகுதி அல்லது கடலோர வனப்பகுதிகளில் காணப்படுகிறது.

## மேற்கோள்கள்

பகுப்பு:மூலிகைகள்
பகுப்பு:கொடிகள்
பகுப்பு:தமிழ்நாட்டின் தாவரங்கள்
போட்டித் தேர்வு

**போட்டித் தேர்வு** (Competitive examination) என்பது, மாணவா்களின் திறன்களை சோதிப்பதற்காக நடத்தப்படும் ஒரு தோ்வு. இதில் போட்டியாளர்களில் வெற்றி பெற்றவர்கள் தேர்வு செய்யப்பட்டு, மற்றவர்கள் நிராகரிக்கப்படுவார்கள்.

போட்டித்தேர்வுகள் பெரும்பாலும் பல்கலைக்கழகம், கல்லூரி சேர்க்கை அல்லது மேல்நிலைப் பள்ளிகளுக்கான நுழைவுத் தேர்வு போன்றவற்றிற்கு பயன்படுத்துகின்றனர். இந்தியாவில் பொதுத் துறைகளில்  தேவைப்படும் பதவிகள், இந்திய ஆட்சிப் பணி போன்ற தேர்வுகள் முதல் கிராம நிர்வாக அலுவலர் வரையிலான பல பணிகளுக்கு போட்டித் தேர்வுகள் நடத்தப்பட்டு அதன் வழியாக அப்பணிகள் நிறப்பப் படுகின்றன. 

போட்டித் தேர்வுகள் நடத்துவதற்கான காரணங்களாக தகுதிவாய்ந்த விண்ணப்பதாரர்களைத் தேர்ந்தெடுப்பது, செல்வாக்கு செலுத்துதல், பக்கசார்பு அல்லது பிற கவலைகள் ஆகியவற்றைத் தவிர்ப்பதற்காக நடத்தப்படுவதாக கூறப்படுகின்றன.
### மேற்கோள்கள்
Best book for competitive.
by somesh.routray11 on Jul 04, 2016  
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தேர்வுகள்
ஆயலூர் (ஈரோடு மாவட்டம்)

ஆயலூர் (Ayalur) எனும் கிராமம் இந்தியாவில் தமிழ்நாட்டில் ஈரோடு மாவட்டத்தில் கோபிசெட்டிபாளையம் தாலுக்காவில் ஆயலூர் பஞ்சாயத்தில் அமைந்துள்ளது. கோபிசெட்டிபாளையத்திலிருந்து 10கி.மீ தொலைவிலும் ஈரோட்டிலிருந்து 45கி.மீ தொலைவிலும் இக்கிராமம் உள்ளது.

## மக்கள்தொகை
ஆயலூரில் மக்கள்தொகை 2001ஆம் ஆண்டு கணக்குப்படி 5980 பேர்.
## சான்றுகள்
 

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:ஈரோடு மாவட்டத்திலுள்ள கிராமம்